Suid-Afrikaanse TV: 101 shows wat jy miskien sal onthou | Watkykjy
One Night in Cape Town. Vir die Kapenaars wat Koppi mis.
griffin Kompetisie, Oppikoppi July 24, 2013
In Snotstories deur griffin April 7, 2011
UPDATE: jy kan hierso lees oor Afrikaanse shows en flieks wat nou op Showmax beskikbaar is. Al die lekker ou flieks en programme is daar! Hier is 'n 14 dae free trial waar jy alles kan kyk wat jy wil
"Daar is alweer fokol op TV!" – is iets wat mens fokken baie hoor. Serious? Fokol? As jy so lief vir TV is en as dit so 'n belangrike deel van jou dag uitmaak, sal jy mos 'n plan maak, of hoe? Kry DSTV PVR en jy sal altyd iets kan kokkenodge. Of doen iets anders. Gaan lees 'n boek of iets (as jy nog kan lees). Of gaan trek draad. Daai 25 skondes sal jou stres in elk geval verlig. Of gaan dice jou kar in Voortrekkerstraat vir pienk slips.
Dis nie asof die TV programme back in the day regtig far-out was nie. Meeste van SA se shows is in elk geval oorgeklank deur die 5 odd akteurs wat ons op daai stadium gehad het. Lekker uit sync soos 'n ou karate fliek: "Ek gaan jou opfok!" (in Paul Ehlers stem. En die lippe move nogsteeds 3 sekondes na die sin op screen voltooi is). Check, Suid-Afrikaners was maar net aan fokol gewoond en alles was cool gewees. Die spreekwoord "jy kan hom met 'n bak pap en 'n bottel brannas vang" comes to mind. Ons praat nou natuurlik van die grootmense van daai tyd.
Ons was nie so nie. Uh-uh, ons het van beter geweet. Kak man! Actually het ons fokol geweet, want as mens 'n kind is hoef jy fokol te weet – jy geniet jouself net en jy kon in elk geval nie die verskil tussen 'n goeie of kak TV show raaksien nie. Dis ook nie asof TV 'n moerse invloed gehad het op kinders in die 80s of 90's nie. Sien julle duisende mans wat besluit het om brandweermanne te word omdat hulle deur Groenie Die Drakie in die kop opgefok is? Sure daar het so paar goed deurgesekemer – hulle pis nou braaivure dood as hulle gespat is op Castle Lite (vir die diet, jy sien). So hier en daar kry iemand nog 'n poesklap wat heel moontlik oorskiet indoktrinasie is van Teenage Mutant Ninja turtles. Miskien het so paar laities "Het jou, katvis!" geskree as hy dalk 'n staderd 7 cherrie in sy klas aan die gwap gegryp het vir 'n cheap thrill, maar daai outjies is vinnig met die rottang uitgesort.
Die TV generation het seker nie te sleg aan die ander kant uitgekom nie. Alles was befok en awesome. Jy het nooit kinders regtig hoor tune "daar is alweer fokol op TV nie", want daar was altyd iets buitemuurs om te doen: met jou BMX oor boemies ramp voor die kafee, duiwe skiet met pellet guns of mense se intercomms en posbusse afpoes met krieketkolwe. Wel, in Vereeniging het dit in elk geval so gewerk…
Lekker pik ek nou 'n traan. Lekker Generation X. Lekker Generation Y. Kom ons vat julle bietjie terug na die dae toe daar regtig omtrent fokol op TV was. Toe TV 'n novelty was. Ons praat hier van die dae toe uitsendings teen 18:00 begin uitsaai het en die landsvlag teen 23:50 se kant begin waai het net nadat die beeldkassie vir ons die name gescroll het van laities wat op die grens gesterf het "vir hulle land". Goeie tye, huh?
Hier is eers so paar videos om bietjie jou memory te jog. Ons het sommer 'n ou VW ad ook in die mix gegooi:
VW ad – David Kramer en sy rooi velskoen. Wonder of VW hom vandag nog sal gebruik?
Automan – 'n Program van 'n man in 'n disco tubelight suit en 'n kar wat onverklaarbaar poesvinnig om draaie kan gaan sonder dat jou breins deur jou neus uitskiet. Amper soos Knight Rider, net meer gay. Het moontlik gely tot die marabse wat so dice en vrek in Gezina
Interster – Die SAUK kon nie Thunderbirds van die BBC af koop nie as gevolg van apartheid. Toe maak hulle maar hulle eie "Thunderbirds". Die storielyn? Min of meer die backdrop van apartheid.
Liewe Heksie – Die arme bitch moes aanvalle van die kerke en Huisgenoot trotseer oor die stories oor heksery en satanisme gaan. Kyk gerus hierdie episode van Liewe Heksie en die geel motor waar sy Blommie se piel afkap en in 'n pot kook terwyl sy pentagramme teken en astral travelling doen … of so iets…
Riptide – 80s aksie met 'n klomp badly dressed ex-army buddies wat in 'n badly dressed helikopter rondvlieg. Dis presies soos A-Team, behalwe hulle short 'n transit van en 'n swart ou met goue kitaaangs.
Talespin – Basically 'n cartoon vibe van Indiana Jones. Beertjies wat op adventures gaan en skatte en awesome goed opspoor. Ons dink dis beertjies. Mens weet nooit mooi wat Disney se intentions is nie…
Hier is Watkykjy se 101 lys van TV Programme van die 70s, 80s en 90s. Gee jouself sommer 'n fokken punt en 'n goue sterretjie vir elkeen wat jy onthou.